32001R2494
L 337/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2494/2001 НА КОМИСИЯТА
от 19 декември 2001 година
за изменение на Регламент (EО) № 80/2001 по отношение на възможностите за пласиране на рибни продукти, изтеглени от пазара
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 34, параграф 2 от него,
като има предвид, че:
(1)
Съгласно Регламент (EО) № 80/2001 на Комисията от 16 януари 2001 г. за установяването на подробни правила за прилагането на Регламент (EО) № 104/2000 на Съвета по отношение на уведомяването относно официалното признаване на организации на производители, както и определянето на цени и на интервенция в рамките на общата организация на пазарите на рибни продукти и продукти от аквакултури (2), държавите-членки уведомяват Комисията за всеки продукт, изтеглен от пазара, за стойността на пласираните количества, разпределени според вариантите, определени в Регламент (EИО) № 1501/83 на Комисията (3).
(2)
Регламент (EИО) № 1501/83 бе отменен и заменен с Регламент (EО) № 2493/2001 (4), който увеличи броя на съществуващите възможности за пласиране.
(3)
Регламент (EО) № 80/2001 трябва следователно да бъде съответно изменен.
(4)
Мерките, разпоредени в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
Таблица 9 в приложение VIII към Регламент (EО) № 80/2001 се заменя със следното:
„ТАБЛИЦА 9
Употреба на изтеглени продукти
Код
Употреба на изтеглени продукти
FMEAL
Употреба след преработва в брашно (храна за животни)
OTHER
Употреба в прясно или консервирано състояние (храна за животни)
NOALIM
Употреба за нехранителни цели
DIST
Безплатно разпространение
BAIT
Стръв“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Прилага се от 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 2001 година.